Bestyrelsens beretning

Vi mistede i november Dorte Falsing og lige efter nytår Elsebeth Jarrels foruden at vores tidligere andelshaver gennem mange år Kirsten Langelund-Larsen også døde.

Æret være deres minde

Dorte Falsings andel i nr. 40 st. th. blev overtaget af hendes datter Maria Falsing Pedersen og Natasia Thornval og Elsebeth Jarrels andel i nr. 36 st. tv. blev solgt til Kitty Birk Carlsen, vi ønsker begge velkommen herud.

Lejligheden i nr. 30 1. th. er ved at blive solgt med overtagelse den 1. juni 2020, og i skrivende stund ved vi ikke hvem der skal overtage den.

Der kommet mange nye andelshavere de sidste par år, og de spørger alle om vasketurnus, så vi tager den lige én gang til.

Det er sådan at de første 16 dage er det de enkelte andelshavere, der har deres vaskedag, hvorefter resten af måneden er det ”opgangsture”.

Det er faktisk ikke vaskemaskinerne der er turnus for, men tørrerummene.

Den 1. i måneden er det andel nr. 2/18/34 der har det ene store tørrerum fra den 1. kl. 9 til den 3. kl. 9 og den 2. er det andel nr. 1/17/33 der har det andet store tørrerum fra den 2. kl. 9 til den 4. kl. 9 og så passer det med, at det første store tørrerum er tømt den 3. kl. 9 for her har andel nr. 4/20/36 det til den 5. kl. 9 og sådan kører det lige til den 16.

Dog har blok 1 lige lavet deres nummersystem om, så det er lidt anderledes.

Herefter deler opgangene begge de store tørrerum resten af måneden i det antal dage, der er angivet på tavlerne med vaskelisterne.

Nu er det sådan, at der er lavet mange tiltag, som skal få tøjet til at tørre hurtigere.

Der er opsat affugtere, som suger luften ind, tørrer den og sender vandet gennem slangen og ud i kloaken, hvorefter den sender 5 grader varmere tør luft tilbage ind over tøjet. Der er lavet varme i rummene og opsat blæsere, som får fugtigheden ud af tøjet så den kan komme gennem affugterne.

Det betyder, at man ikke behøver at hænge i tørrerummet i alle de 48 timer, som man har det til rådighed, tøjet er tørt meget længe før.

Her beder vi om at man piller det ned, når det er tørt, for så kan andre, der ikke har vasketur bruge resten af perioden, dvs. at de kan vaske uden for tur, og alligevel nå at få tøjet tørt inden næste mor­gen kl. 9 hvor de skal have det tømt, for her kommer den næste og skal bruge det.

Så når man vasker uden for tur og helst også efter egen tur, så **husk at tømme rummet inden kl. 9 næste dag.**

**Husk også at gøre rummene rene efter brug, der kommer ikke andre og gør det, og der står en støvsuger i strygerummet til det samme.**

**Se efter om rummene er reserverede inden man hænger sig ind i dem.**

**Husk vi vasker kun mellem kl. 08:00 – 20:00**

Vi er kun 16 i hver blok, det hensyn burde vi kunne tage til hinanden.

En anden ting er vinduer i kælderen, hold dem venligst lukkede, så der ikke trækkes ekstra fugt ind, som affugterne skal tørre ud, så kører de længere end nødvendigt.

Blæserne skal man heller ikke røre, de slukker automatisk når affugterne slukker, det hele er koblet sammen, så rører man ved en del, så berører det også alle de andre.

Den nye petanquebane er desværre ikke brugt så meget som vi forventede, vi håber den bliver brugt mere fremover.

Vores 6 års forbedringsplan kører lige efter bogen, vi er endda et lille skridt foran.

Vi fik i foråret 2019 udskiftet de vandrette rør i blok 2 og så nu har alle tre blokke fået udskiftet faldstammer, lodrette og vandrette rør, og så kan vi betragte dette arbejde som afsluttet.

Husk i denne forbindelse at afløbet i badeværelset skal renses en gang om måneden. Det gøres ved at skrue de 2 skruer ud, derefter at fjerne risten og tage spanden der er nede i op og rense den, hvorefter det hele sættes på plads igen. Vi har haft for mange vandskader nedenunder hvor det ikke er blevet renset.

Vi udskiftede også ruderne på køkkensiden af blok 3 og samtidig blev de malet og derefter mangler vi kun ruderne på køkkensiden af blok 2 som forventes udskiftet her i 2020.

Desværre er vinduerne på førstesalen af blok 3 mere udsatte end andre vinduer, hvorfor er der ingen der har kunnet fortælle os, men vi måtte sætte 3 helt nye vinduer i istedet for 3 rådne.

Der har hele tiden været problemer med at beboere fra den anden side brugte (bruger) vores skraldespande, og det gør de desværre stadig i nattens mulm og mørke, det er nok derfor de ikke kan læse de skilte som er sat op ved hver containerplads, og som vi mener har hjulpet en del, men det kommer vel.

En af vores kviste trak vand ind, og efter mange undersøgelser mener vi nu at fejlen er fundet, og når det bliver bedre vejr, bliver det udbedret.

Vi fik pludselig et problem med at der kom benzindufte fra maskinrummet, i en sådan grad at det var svært at være i nærheden.

Det viste sig, at når det havde regnet, så pressede grundvandet al den benzin op gennem betongulvet, som maskinerne havde lækket gennem mindst 70 år.

Gulvet blev herefter renset 3 gange med noget virkeligt stærkt, og så blev det malet med noget epoxymaling, som lagde sig som en spærre oven på gulvet, så der ikke kan komme flere lugte op gennem denne maling, men vi følger selvfølgelig udviklingen.

Asfalteringen af Skelhøjvej er gået hen og blevet et stort problem, vi har intet hørt, og det er som om alle har glemt at der er en sag, men det har vi ikke, så vi venter.

Vi kom igennem 2019 med endnu en lav varmeregning og det er vi meget glade for, vi havde dog problemer med varmefremføring til 2 lejligheder, men nu håber vi problemet er løst.

Der har været den sædvanlige service på affugterne og udskiftning af anoder i varmtvandsbeholderen, og begge gik helt stille og roligt.

Der er desværre nogen der stadig kommer pap i storskrald, dette er forkert, pap skal i containeren hvorpå der står pap.

Er det for stort til containeren, skal det skæres i stykker, og papkasser skal åbnes og rettes ud eller trædes på, så der kan komme mere ned i containeren.

**Husk at vores affaldscontainere kun er til køkkenaffald, resten skal sorteres efter anvisning.**

**A F F A L D**

I fremtiden har vi følgende muligheder:

**GRØNCONTAINER:** (ved sydgavl af blok 2)

Al grønt, visne blade, juletræer der er klippet i stykker, potteplanter, haveaffald og lignende.

**JERNCONTAINER:** (Der er mærke på containeren)

Sodavandsdåser, øldåser, feks dåser der har været flåede tomater i, andre maddåser mv.

Al jern som der plads til, jern som er for stort til containeren skal i storskrald.

Al jern **skal** rengøres før de smides ud og pakkes i en pose, ellers bliver det en stor bakteriebombe.

**PLASTICCONTAINER:** (Der er mærke på containeren)

Al plastic, og det er lige fra bamselineplasticflasker til det plastic, der har ligget kød i når man købte det. Man bedes venligst skylle dem før udsmidning.

**PAPCONTAINER: :** (Der er mærke på containeren)

Det vil sige al pap som indpakningspap, papkasser mv., **der er altså ikke mere aflevering af pap i storskraldsrummet.**

Er pappet for stort til at komme i containeren, skal det skæres i stykker, og papkasser skal foldes sammen.

**KØKKENAFFALDSCONTAINERE: (Dem vi har i dag)**

Al køkkenaffald og kun køkkenaffald og tomme mælkekartoner og brugte pizzabakker. Affaldet bedes være i en pose som er forsvarligt lukket.

Ingen store sorte sække kun klare sække-

**FLASKER OG GLAS:**

Skal i glascontaineren på hjørnet af Stengårds Alle og Skelhøjvej

**AVISER \_ BLADE \_ REKLAMER MV.:**

I papircontaineren på hjørnet af Stengårds Alle og Skelhøjvej.

**BRUGTE BATTERIER:**

I kassen på hjørnet af Stengårds Alle og Skelhøjvej

**STORSKRALDSRUM:**

Keramikvarer, småt brændbart, møbler, køleskabe, komfurer, stort jern, elektriske artikler, maling, kemiske ting, lysstofrør, pærer, flamingo.

Kun klare sække

Intet byggeaffald det skal man selv fjerne.

Køkkenaffaldscontainerne bliver tømt hver tirsdag formiddag

Plastcontainerne bliver tømt hver anden onsdag i ulige uger

Papcontaineren bliver tømt hver anden torsdag i ulige uger

Jerncontaineren bliver tømt hver anden fredag i ulige uger

Vi fik en del henvendelser om at træerne skyggede rigtig meget for lyset udefra. Selv om morgenen skulle man have det elektriske lys tændt for at se noget.

En gartner skulle have 5-7 tusinde pr. træ for at beskære dem, og han anbefalede at vi fældede dem i stedet, for det andet ville aldrig blive godt, og skulle gentages hvert 3 eller 4 år.

Det syntes vi ikke om, men blev enige om at så ville vi kun fælde et træ og så vente og se hvad vi kunne finde ud af med de andre, så blodahornen mellem blok 1 og 2 blev fældet, og vi plantede et tulipantræ/magnoliatræ i stedet for.

Dette skabte en del debat for om vi kunne det, og om man i det hele taget skulle fælde et træ, de er jo med til at holde klimaet på plads da de omdanner co2 til ilt.

Vi er principielt enige i at det er synd at fælde træer, men når de bliver så store, at de påvirker lejlighedernes lysindfald, så må der gøres noget, og de er jo også blevet over 20 år gamle.

Til de resterende 3 træer har vi nu fundet en anden gartner, der vil beskære dem alle for hvad den første skulle have pr. træ, og han har været her i marts 2020, og så håber vi det er godt nok.

Et andet problem opstod, fordi bestyrelsen besluttede at indkøbe en trampolin, som børnene (og enkelte voksne) kunne hygge sig på, og hele bestyrelsen var enige om, at det bedste sted at sætte den var på ”øen” mellem blok 2 og 3, da denne ikke benyttedes mere, så skulle der ikke slås græs her mere og vi kunne lade hækken vokse op igen så den ikke ville være til gene for nogen, men det blev den desværre, vi håber at tingene nu er glattet lidt ud.

P.b.v

Stig Hansen